Τίιτ Σοκκ

Ο Τίιτ Αουγκούστοβιτς Σοκκ (επίσης Τουτ Γιαννόπουλος, , , γενν. 15 Νοεμβρίου 1964, Τάρτου, ΕΣΣΔ) είναι Εσθονός πρώην επαγγελματίας καλαθοσφαιριστής και νυν προπονητής καλαθοσφαίρισης. Έχει ύψος 1,91 μέτρα και αγωνιζόταν στην θέση του πλέι μέικερ.

 Σταδιοδρομία 
Ο Σοκκ ξεκίνησε τη σταδιοδρομία του σε ηλικία δεκαπέντε ετών από την Κάλεβ Τάλιν, στην οποία παρέμεινε μέχρι το 1984. Εκείνη την χρονιά μεταγράφηκε στην Ντιναμό Μόσχας, όπου αγωνίστηκε για δύο χρόνια, πριν επιστρέψει και πάλι στην Κάλεβ Τάλιν, κατακτώντας μαζί της το πρωτάθλημα Σοβιετικής Ένωσης του 1991.

Το καλοκαίρι του 1992 υπέγραψε στην ομάδα του Παναθηναϊκού, όπου αγωνίστηκε για τέσσερις σεζόν. Με τους "πράσινους" κατέκτησε το κύπελλο Ελλάδας του 1993 κερδίζοντας την ομάδα του Άρη με 96-89, όπου ο Σοκκ πέτυχε πέντε πόντους. Η ομάδα των Αθηνών επέστρεψε στους τίτλους τρία χρόνια αργότερα, όταν στον τελικό του κυπέλλου κέρδισε τον Ηρακλή με 85-74, όπου ο Εσθονός βοήθησε την ομάδα του με έντεκα πόντους.

Την ίδια χρονιά, οι "πράσινοι" κατέκτησαν για πρώτη φορά την Ευρωλίγκα, νικώντας στον τελικό την ομάδα της Μπαρτσελόνα, χωρίς όμως την συμμετοχή του Σοκκ.

Την σεζόν 1996-97 επέστρεψε στην Κάλεβ Τάλιν, για να υπογράψει στον Άρη το καλοκαίρι του 1997. Με τους "κίτρινους" αγωνίστηκε σε δεκαπέντε παιχνίδια πρωταθλήματος με μέσο όρο 5,9 πόντων, πριν αποχωρήσει από την ενεργό δράση τον Ιανουάριο του 1998.

Παράλληλα με την επαγγελματική του καριέρα, υπήρξε διεθνής με την εθνική ομάδα της Σοβιετικής Ένωσης, με την οποία κατέκτησε το χρυσό μετάλλιο στην Ολυμπιάδα της Σεούλ,Seoul 1988 Summer Olympics - results & video highlights το αργυρό μετάλλιο στο Μουντομπάσκετ του 1986 και του 1990,World Championship 1990 - Linguasport το αργυρό μετάλλιο στο Ευρωμπάσκετ του 1987 και το χάλκινο στο Ευρωμπάσκετ του 1989.European Championship for Men (1989) | FIBA Europe

Συνέχισε να δραστηριοποιείται στην προπονητική, όντας πρώτος προπονητής της εθνικής ομάδας της Εσθονίας στο Ευρωμπάσκετ του 2015.Tiit Sokk Basketball Coach Profile

Τίτλοι
2 πρωταθλήματα Εσθονίας: 1984, 1985
1 πρωτάθλημα Σοβιετικής Ένωσης: 1991
1 πρωτάθλημα Εσθονίας: 1992
2 κύπελλα Ελλάδας: 1993, 1996

 Παραπομπές 

 Πηγές 
 Tiit Sokk Bio, Stats, and Results | Olympics at Sports-Reference.com
 Tiit Sokk - ESBL

Κατηγορία:Σοβιετικοί καλαθοσφαιριστές
Κατηγορία:Εσθονοί καλαθοσφαιριστές
Κατηγορία:Καλαθοσφαιριστές Εθνικής Σοβιετικής Ένωσης
Κατηγορία:Πόιντ γκαρντ
Κατηγορία:Καλαθοσφαιριστές Παγκοσμίου Πρωταθλήματος 1986
Κατηγορία:Καλαθοσφαιριστές στους Θερινούς Ολυμπιακούς Αγώνες 1988
Κατηγορία:Καλαθοσφαιριστές Ευρωμπάσκετ 1989
Κατηγορία:Καλαθοσφαιριστές Παγκοσμίου Πρωταθλήματος 1990
Κατηγορία:Καλαθοσφαιριστές Ντιναμό Μόσχας
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές ελληνικών συλλόγων
Κατηγορία:Ολυμπιονίκες της καλαθοσφαίρισης
Κατηγορία:Πολιτογραφημένοι πολίτες της Ελλάδας
Κατηγορία:Έλληνες εσθονικής καταγωγής
Κατηγορία:Εσθονοί προπονητές καλαθοσφαίρισης